Author: Rechtoríková Hana
Company: MSVVaSSR

Správa zo zahraničnej pracovnej cesty

1.	Účastníci ZPC:

Doc. PhDr. Dušan Čaplovič, DrSc.	        minister, vedúci delegácie
Michal Kaliňák                                          hovorca a riaditeľ tlačového a informačného odboru
Mgr. Hana Rechtoríková		        oddelenie protokolu, kancelária ministra

Dr.h.c. prof. Ing. Anton Čižmár, CSc., rektor TUKE (Košice) 
prof. Ing. Robert Redhammer, PhD., rektor STU Bratislava 
Dr.h.c. prof. Ing. Peter Bielik, PhD., rektor SPU Nitra 
prof. Ing. Rudolf Kropil, CSc., rektor TU Zvolen 
2.	Zahraničná pracovná cesta:

Štát: | Štát Izrael
Mesto: | Tel Aviv, Haifa, Jeruzalem
Vykonaná v dňoch: | 6. - 9. október 2013
Prijímajúca organizácia: | ministerstvo pre vedu, technológie a vesmír štátu Izrael, medzinárodný technologický inštitútu - TECHNION, magistrát mesta Haifa, Univerzita v Tel Avive, Hebrejská univerzita.
Účel cesty: | Bilaterálne rokovanie s ministrom pre vedu, technológie a vesmír štátu Izrael Yaakovom Perrym a rokovania so zástupcami Technionu a univerzít vyššie uvedených.
Spôsob financovania: | Náklady na ubytovanie, cestovné náklady, stravné a vreckové náklady hradí MŠVVaŠ SR; rektorom boli hradené zo zdrojov MŠVVaŠ SR náklady na cestovné.
3.	Rámcový program pobytu:

NEDEĽA, 6. október 2013
-	prílet ministra školstva, vedy, výskumu a športu  SR Dušana  Čaploviča s delegáciou na letisko Ben Gurion
-	ubytovanie 

PONDELOK, 7. októbra 2013
-	rokovanie ministra školstva, vedy, výskumu a športu  SR Dušana  Čaploviča a delegácie s Prof. Arnonom Benturom, výkonným viceprezidentom Technionu, generálnym riaditeľom a vedúcim predstaviteľom Medzinárodnej školy Technionu (prezentácia slovenského výskumu a rozvoja členmi slovenskej delegácie ministra školstva, vedy, výskumu a športu  SR Dušana  Čaploviča; prezentácia p. Alexa Gordona, riaditeľa Styčného úradu spoločnosti TRDF)
-	rokovanie ministra školstva, vedy, výskumu a športu SR Dušana  Čaploviča a delegácie s primátorom mesta Haifa Yona Yahav
-	návšteva Bahajského vzdelávacieho centra
-	rokovanie ministra školstva, vedy, výskumu a športu SR Dušana Čaploviča a delegácie s rektorom TAU Prof. Aronom Shaiom a s Havou Shaniovou z Úradu pre medzinárodné akademické záležitosti TAU (Office of International Academic Affairs TAU) 
-	stretnutie ministra školstva, vedy, výskumu a športu SR Dušana Čaploviča a delegácie s pánom Schlomom Nimrodim, CEO Ramot TAU Ltd. (technologická transferová spoločnosť TAU)
-	stretnutie ministra školstva, vedy, výskumu a športu SR Dušana Čaploviča a delegácie s Prof. Yoavom Henisom, viceprezident TAU pre R&D (TAU, jej výskum a rozvoj)
-	položenie kytice na miesto atentátu bývalého izraelského premiéra Jicchaka Rabina

UTOROK, 8. októbra 2013

-	rokovanie ministra školstva, vedy, výskumu a športu SR Dušana Čaploviča s ministrom pre vedu a technológie  Yaakovom Perrym (Jacob Perry) v Jeruzaleme
-	stretnutie ministra školstva, vedy, výskumu a športu SR Dušana Čaploviča 
s predstaviteľmi Hebrejskej univerzity

STREDA, 9. októbra 2013

-	prehliadka pamätníka Yad Vashem, položenie spomienkového venca pri pamätníku obetiam Holokaustu
-	prehliadka vojenského cintorína na Herzlovej hore, uctenie si pamiatky bývalého izraelského premiéra Jicchaka Rabina pri jeho hrobe a tiež uctenie si dlhoročného starostu Jeruzalema (Teddy Kolek), ktorý mal slovenské korene	
4.	Stručný priebeh rokovaní:

Rokovania na univerzitách  boli zamerané ako na otázky organizácie vedy a výskumu, tak aj na transfer technológií a porovnane portfólia vedeckých projektov na jednotlivých univerzitách.

Technion
(medzinárodný program inštitútu „Technion International“ zahŕňa spoluprácu so 150 univerzitami, ponúka interdisciplinárne projekty a spoluprácu, garantuje „Technion Certificate“- svetovo uznávaný diplom, ostatná inštitucionálna spolupráca bola podpísaná so Singapurom vo výške 20mil USD).
Technion je otvorený možným výmenám študentov prostredníctvom Technion International. Upozornené na neexistujúce vzdelávanie veterinárov v IL. 
Prioritné oblasti výskumu na Technione: 
-	„medical imaging“ – spracovanie zdravotníckych dát
-	Potravinové inžinierstvo
-	Chémia a biotechnológie
-	Využitie biomasy
-	Rekuperácia energie
-	Materiálové inžinierstvo (požiadavka Technionu na samostatnú špecifikáciu expertízy v SR)
Prezentácia slovenských univerzít
	STU – rozlišovanie tvárí (face recognition), vývoj algoritmov pre medical imaging (záujem Technionu)
	SPU Nitra –vývoj poľnohospodárskych strojov, prezentácia výskumného strediska Agrobiotech
	TU Zvolen – predstavenie 3D virtuálnej jaskyne (3D Virtual cabe), expertíza v oblasti degradácie celulózy, technológie životného prostredia (drevo – nie je v zábere IL partnerov pre klimatické podmienky) a urbanistické plánovanie – prejavený záujem Technionu o informácie, 
	TUKE – predstavenie IT Valley, Medipark, algoritmy pre spracovanie hlasu, obrazových dát, vývoj špeciálnych materiálov pre implantáty
-	Obojstranný záujem o špecifické následné rokovania v oblasti materiálového inžinierstva, využitia 3D Virtual Cave, spracovania biomasy a rekuperácie energie zo spracovania biomasy (hlavný kontakt Prof. Dror Shmueli, výkonný viceprezident pre výskum)
-	Výmena študentov si vyžiada priame rokovania TU s o zástupkyňou riaditeľa Technion International Anat Rafaeli)

Tel Aviv University 
(najväčšia univerzita v IL s rozpočtom 2,25 mld NIS (cca 450 mil EUR), jediná komplexná univerzita v IL s 9 fakultami, univerzitu navštevuje cca 2000 cudzincov, aktuálne veľké medzinárodné projekty podpísané s provinciou Guanjou v Číne za 120mil USD a s Cornell, USA)
Prezentácia nového multidisciplinárneho centra pre výskum kybernetiky (Cyber Related Studies). TAU má alebo mala spoluprácu s Univerzitou Komenského, Lekárskou fakultou UJPŠ Košice a participovala na spoločných projektoch v rámci FP7.
Zaznamenaný prienik činností a záujmu v nasledovných oblastiach
-	Potravinové inžinierstvo (Manna Center for BioScience)
-	Ochrana životného prostredia – ťažké kovy (Porter School of Environmental Studies)
-	Biotechnológie  (Molecular Microbiology and Biotechnology Department)
-	Vysokokapacitné pamäťové jednotky

Hebrejská univerzita Jeruzalem
(najstaršia univerzita v Izraeli s najvyššou koncentráciou nositeľov Nobelových cien, ktorí pôsobili na univerzite, reviduje systém medzinárodnej výmeny študentov a profesorov tak aby bol viac centralizovaný, záujmom univerzity je, aby takmer každý graduant strávil aspoň jeden semester v zahraničí, má cca 1500 medzinárodných študentov)
Vykonaná bola extenzívna prezentácia práce organizácie pre transfer technológií Yissum s obratom cca 2 mld USD za rok. Podrobná prezentácia nového Centra pre nanotechnológie ako príkladu multidisciplinárneho prístupu k riešeniu vedeckých problémov (STU ponúkla expertízu v oblasti OLED a fotoniky) .
Diskusia bola zameraná aj na systém podpory vedy v IL a podmienok pre transfer technológií na trh.

Podpora vedeckého výskumu v IL: 
-	Univerzity majú niekoľko zdrojov: cca 70% na vedecký výskum je alokovaných z rozpočtu štátu. Rozpočet je rozdeľovaný Výborom pre vyššie vzdelávanie, ktorý je poradným neplateným orgánom ministra pre vedu, technológie a vesmír zloženým z 15 vedcov zo všetkých vedeckých smerov (členovia majú svoje subkomisie pre konkrétnu oblasť). Zbytok je pokrývaný z externých grantov a programov. 
-	Univerzity majú záujem o marketing výsledkov výskumu. Majú na to zriadená Technology Transfer Organisations (TTO), ktoré poskytujú právne a patentové poradenstvo a hľadá investorov. 
-	Profesori a výskumné tímy sú zaviazaní vykonávať marketing svojej práce iba prostredníctvom TTO. Výnimkou je ak TTO dá konkrétny súhlas na idividuálny marketing alebo založenie nezávislého startupu
-	Komerčné výnosy z vedeckého výskumu sú rozdeľované v pomere 40% pre vedeckého pracovníka, 20% pre pracovisko a 40% pre centrálny rozpočet univerzity. Tým je zabezpečená osobná angažovanosť vedca a aj recyklácia výnosov na konkrétne pracovisko.

Rokovanie s ministrom pre vedu, technológie a vesmír Jaakovom Perrym
Rokovanie prebehlo v mimoriadne priateľskej atmosfére. IL strana vyslovila presvedčenie, že aktuálne rozhovory s EU COM o účasti IL na programe Horizont 2020 dopadnú pozitívne a negatívny politický kontext dôsledkov prijatia direktívy o používaní finančných nástrojov spolupráce EÚ s IL bude prekonaný. IL považuje SK za dobrého partnera na spoločné využívanie zdrojov EÚ na rozvoj vedy a výskumu a chce v tejto oblasti hlbšie spolupracovať. Ministri si vymenili názory na budovanie regionálnych výskumných centier, kde medzi IL a SK sú významné rozdiely. Kým IL sa snaží vedu prenášať a adaptovať na potreby regiónov, v SK by malo dochádzať k jej koncentrácii v centrách, ktoré majú potrebné kapacity.
Prítomný zástupca hlavného vedca ministerstva (Victor Weiss) podrobne informoval o rôznych formách financovania akademického výskumu a spôsobe určovania prioritných oblastí záujmu rozvoja vedy a vyššieho vzdelávania (napr. prerozdeľovaním „kvót“ na štátne príspevky pre jednotlivé študijné smery)
Minister Čaplovič navrhol partnerovi pomôcť spolupráci univerzít a výskumných centier vytvorením formálne platformy na rezortnej úrovni, napríklad formou spoločného memoranda. Minister Perry privítal myšlienku s tým, že takáto platforma by mala stáť na vzorových projektoch spolupráce, ktoré nepochybne vzniknú ako výsledok návštevy delegácie.
Na záver stretnutia minister Čaplovič pozval ministra pre vedu, technológie a vesmír Štátu Izrael  na návštevu Slovenskej republiky.

5.	Opatrenia vyplývajúce pre ZÚ Tel Aviv z návštevy

-	Potvrdiť pozvanie pre ministra Perryho na návštevu SK
-	V spolupráci s magistrátom mesta Haifa, MO SK a MO IL prerokovať možnosť vytvorenia pamätného miesta stredoeurópskym vojakom bojujúcim počas 2. Svetovej vojny na Blízkom východe (predbežný súhlas starostu mesta)
-	Na základe odozvy univerzít na identifikované oblasti spolupráce pripraviť následné návštevy na úrovni expertov
-	Preveriť možnosti spolupráce univerzít (humanitné smery – arabistika; virológia na al-Quds University) s partnermi na palestínskom území a vytvoriť platformu pre príslušné expertné rokovania počas politických konzultácií do konca roku 2013

Prehľad prinesenej dokumentácie
Prinesená dokumentácia je k dispozícii k nahliadnutiu na Oddelení protokolu.

 Spôsob zverejnenia výsledkov ZPC

Správa zo ZPC bude po podpísaní a odsúhlasení pánom ministrom zverejnená na internetových stránkach MŠVVaŠ SR.

Súhlasím so zverejnením správy na internete

Dátum: 18. 11. 2013

Správu vypracovala: Mgr. Hana Rechtoríková, Oddelenie protokolu

Správu schválil:  doc. PhDr. Dušan Čaplovič, DrSc.  –  minister školstva, vedy, výskumu a športu Slovenskej republiky